# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0012/2018-19

Datum: 31. 01. 2019

## Z A P I S N I K

3. redne seje Občinskega sveta Občine Prevalje, ki je bila dne 31. januarja 2019, ob 17.00 uri, v sejni sobi Občine Prevalje, Trg 2a, Prevalje.

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika občinskega sveta Občine Prevalje (Uradno glasilo slovenskih občin, št. 1/16 in 48/16) sklical župan dr. Matija TASIČ z naslednjim predlaganim dnevnim redom:

1. Ugotovitev sklepčnosti.

2. Potrditev dnevnega reda 3. redne seje.

3. Pregled in potrditev zapisnika 2. redne seje.

4. Predlog Proračuna Občine Prevalje za leto 2019 – v skladu z 96. členom Poslovnika Občinskega sveta.

5. Predlog Občinskega podrobnega prostorskega načrta za območje PR 63 CU z Odlokom o Občinskem podrobnem prostorskem načrtu za območje PR 63 CU – prva obravnava.

6. DIIP Ureditev cestnih povezav na območju Jamnice.

7. Osnovna Šola Franja Goloba Prevalje:

a. Soglasje k spremembi in dopolnitvi sistemizacije delovnih mest v OŠ Prevalje, Enoti Vrtec Prevalje za šolsko leto 2018/2019.

b. Sklep o določitvi cen programov v OŠ Franja Goloba Prevalje, Enoti Vrtec Prevalje.

8. Soglasje k ceni socialnovarstvene storitve pomoč na domu.

9. Program kulture Občine Prevalje za obdobje 2019 – 2022 in Izvedbeni načrt kulture Občine Prevalje za leto 2019.

10. Letni program športa Občine Prevalje za leto 2019.

11. Soglasje k najemu dolgoročnega kredita v letu 2019.

12. Odpisi:

a. Odpisi osnovnih sredstev in drobnega inventarja na dan 30.11.2018.

b. Odpis terjatev in obveznosti na dan 31.12.2018.

13. Predlogi Komisije za mandatna vprašanja, volitve in imenovanja.

14. Občinska volilna komisija:

a. Obvestilo o odstopu člana KS Holmec.

15. Pobude in vprašanja.

16. Razno.

Seje so se udeležili člani občinskega sveta:

1. Bernard PAČNIK,
2. Andrej STERMEC,
3. Rafael ŠKUFCA,
4. mag. Martina RIBIČ,
5. Marija ŠUŠEL,
6. Ivan BACKOVIĆ,
7. Štefan PERŠAK,
8. David KAVTIČNIK,
9. Boštjan GORENŠEK,
10. Stašo LODRANT,
11. Matej PEČNIK,
12. Tatjana LADINEK,
13. Aleksandra Saša HORVAT,
14. Bogdan PUPAVAC,
15. Aleksander RISTIČ,
16. Maks PUČELJ,
17. Zdravko FAJMUT.

Seje so se udeležili še:

1. Danilo VUTE, občinska uprava,
2. Emilija IVANČIČ, občinska uprava,
3. Veronika ŠART, občinska uprava,
4. Franc BREZNIK, občinska uprava,
5. Mira HANCMAN, ravnateljica OŠ Franja Goloba Prevalje, k točki 7,
6. Primož PRAPER, EUTRIP, k točki 6,
7. Marjana KAČNIK, Dom starejših Na Fari, k točki 8,
8. Venceslav KEREC, predsednik KS Holmec.

Novinarji:

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Na seji je bilo prisotnih 17 občinskih svetnikov.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje ugotovi, da je 3. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 3. REDNE SEJE**

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**1. Ugotovitev sklepčnosti.**

**2. Potrditev dnevnega reda 3. redne seje.**

**3. Pregled in potrditev zapisnika 2. redne seje.**

**4. Predlog Proračuna Občine Prevalje za leto 2019 – v skladu z 96. členom Poslovnika Občinskega sveta.**

**5. Predlog Občinskega podrobnega prostorskega načrta za območje PR 63 CU z Odlokom o Občinskem podrobnem prostorskem načrtu za območje PR 63 CU – prva obravnava.**

**6. DIIP Ureditev cestnih povezav na območju Jamnice.**

**7. Osnovna Šola Franja Goloba Prevalje:**

**a. Soglasje k spremembi in dopolnitvi sistemizacije delovnih mest v OŠ Prevalje, Enoti Vrtec Prevalje za šolsko leto 2018/2019.**

**b. Sklep o določitvi cen programov v OŠ Franja Goloba Prevalje, Enoti Vrtec Prevalje.**

**8. Soglasje k ceni socialnovarstvene storitve pomoč na domu.**

**9. Program kulture Občine Prevalje za obdobje 2019 – 2022 in Izvedbeni načrt kulture Občine Prevalje za leto 2019.**

**10. Letni program športa Občine Prevalje za leto 2019.**

**11. Soglasje k najemu dolgoročnega kredita v letu 2019.**

**12. Odpisi:**

**a. Odpisi osnovnih sredstev in drobnega inventarja na dan 30.11.2018.**

**b. Odpis terjatev in obveznosti na dan 31.12.2018.**

**13. Predlogi Komisije za mandatna vprašanja, volitve in imenovanja.**

**14. Občinska volilna komisija:**

**a. Obvestilo o odstopu člana KS Holmec.**

**15. Pobude in vprašanja.**

**16. Razno.**

***K tč. 3***

**Pregled in potrditev zapisnika 2. redne seje**

Župan poda točko v razpravo.

Občinska svetnica Aleksandra Saša Horvat opozori, da je v zapisniku prišlo do podvajanja pri izpisu sklepa o imenovanju članov v odbor za Družbene dejavnosti.

Župan pojasni, da se bo zapisnik ustrezno popravil.

Občinski svetnik Bernard Pačnik, pove, da nikjer ni zasledil odgovora na vprašanja, ki jih je zastavil na prejšnji seji glede stanovanjske problematike, statistike oddanih neprofitnih stanovanj v najem, koliko je praznih stanovanj, koliko zasedenih in kdaj se lahko pričakuje ponoven razpis.

Župan pojasni, da je odgovor na njegovo vprašanje zapisan pod točko, Odgovori na pobude in vprašanja, ki se vedno preberejo pred samo sejo in nato tudi predvajajo v sklopu posnetka seje občinskega sveta.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP 3/1:**

**Občinski svet Občine Prevalje sprejme Zapisnik 2. redne seje Občinskega sveta Občine Prevalje s popravkom.**

***K tč. 4***

**Predlog Proračuna Občine Prevalje za leto 2019 – v skladu z 96. členom Poslovnika Občinskega sveta**

Uvodno obrazložitev poda Veronika Šart, ki pove, da so strokovne službe Občine Prevalje pripravile dopolnjen predlog proračuna za leto 2019, do 24. 01. 2019. Ta dan so prejeli svetniki tudi gradivo za občinski svet. Splošni in posebni del Predloga proračuna imata v gradivu štiri stolpce. DPP 2019 označuje Dopolnjen predlog proračuna Občine Prevalje za leto 2019. Odgovore na pripombe dane na odborih in na pisne pripombe so svetniki prejeli v gradivu. Priloga k gradivu so bili tudi Obrazci za vlaganje amandmajev na predlog Odloka o proračunu Občine Prevalje za leto 2019. Do ponedeljka 28. 01. 2019 je bilo vloženih sedem amandmajev.

V dopolnjenem predlogu proračuna za leto 2019 se je prioritetno upoštevalo:

- obveznosti, ki jih nalagajo zakoni in druga področna zakonodaja,

- podpisane pogodbe in naročila za začete projekte v letu 2018 in nadaljevanje v letu 2019,

- odprte obveznosti iz leta 2018,

- projekte, kjer je predvideno sofinanciranje.

Skupni prihodki so v višini 10.874.358,00 EUR in odhodki v višini 12.224.041,00 EUR. Razlika med prihodki in odhodki je primanjkljaj v višini 1.349.682,00 EUR, v bilanci C se poveča za odplačila kreditov v višini 238.996,00 EUR in zmanjša za nove najete kredite v letu 2019 v višini 895.747,00 EUR za čistilno napravo, 12.200,00 EUR za projekt Ureditev cestnih povezav na območju Brinjeve gore in za projekt Ureditev cestnih povezav na območju Jamnice v višini 100.000,00 EUR.

Primanjkljaj vseh treh bilanc je 580.732 EUR in se pokrije iz preostanka sredstev iz leta 2018. Tako je proračun usklajen.

Župan doda, da je proračun investicijsko naravnan in izpostavi projekt izgradnje čistilne naprave kot glavni projekt v tem proračunskem letu. Pove, da je občina že prejela sklep ministrstva za dodelitev evropskih in državnih finančnih sredstev v višini 3.872.000,00 EUR, kar predstavlja 70% vrednosti celotne investicije. Ostalih 30% pa mora Občina Prevalje zagotoviti sama. Pove, da je za izgradnjo kolektorskega sistema že izbran izvajalec, s katerim bo podpisana pogodba, ko občina prejme potreben sklep Ministrstva za okolje in prostor in pogodbo o koriščenju finančnih sredstev. V zaključku je tudi razpis za iskanje izvajalca za projektiranje in izgradnjo čistilne naprave. Do sedaj se je prijavilo pet izvajalcev, vendar obstaja možnost, da bo razpis neuspešen in bo potrebno opraviti neposredna pogajanja po katerih bo nato izbran izvajalec. V proračunu je zajet tudi del investicij, ki so bili začeti že v letu 2018, kot je dokončanje rekonstrukcije ceste na Barbaro, rekonstrukcija ceste Zagrad in še nekaj manjših investicij. Župan dodatno pojasni, da je bilo vloženih 7 amandmajev, ki se nanašajo na financiranje svetniških skupin, ki so se upoštevali, da lahko svetniške skupine normalno funkcionirajo. Za konec še doda, da so pri pripravi proračuna upoštevali pripombe in predloge, hkrati pa doda, da se nekateri predlogi mogoče v proračunu ne vidijo, saj so zajeti v sklopu večjih investicij.

Predsednik Odbora za proračun in finance, Stašo Lodrant, pove, da se Odbor za proračun in finance seznanil s Predlogom Odloka o proračunu Občine Prevalje za leto 2019, ga soglasno podprl ter ga podaja Občinskemu svetu Občine Prevalje v obravnavo in sprejem.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil s predlogom Proračuna Občine Prevalje za leto 2019 ter ga s podanimi pripombami Občinskemu svetu Občine Prevalje predlaga v obravnavo in sprejem.

Predsednica Odbora za gospodarske dejavnosti, mag. Martina Ribič, pove, da je Odbor za gospodarske dejavnosti obravnaval predlog Odloka o proračunu Občine Prevalje za leto 2019 in ga sprejel in ga predlaga Občinskemu svetu Občine Prevalje v obravnavo in sprejem.

Predsednica Odbora za družbene dejavnosti Aleksandra Saša Horvat, pove, da je Odbor za družbene dejavnosti obravnaval predlog Odloka o proračunu Občine Prevalje za leto 2019 in ga sprejel in ga predlaga Občinskemu svetu Občine Prevalje v obravnavo in sprejem, z naslednjimi pripombami in predlogi, ki naj jih predlagatelj proračuna upošteva pri pripravi dopolnjenega predloga proračuna:

- zagotovijo se dodatna sredstva na PP 43201453 Večgeneracijski center;

- v proračunu se zagotovijo sredstva za projekt Branju prijazna občina;

- v proračunu se zagotovijo dodatna sredstva za sofinanciranje programov društev na področju sociale in kmetijstva;

- v proračunu se zagotovijo dodatna sredstva za delovanje krajevnih skupnosti.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Odloka o proračunu Občine Prevalje za leto 2019 in ugotovila, da je bil pripravljen v skladu z 96. členom Poslovnika Občinskega sveta in ostalimi pravnimi akti, ter ga predlaga občinskemu svetu v obravnavo in sprejem.

Župan poda točko glede amandmajev v razpravo.

Razprave glede amandmajev ni bilo.

V času glasovanja je bilo v dvorani 17 svetnikov.

S 17 glasovi za in 0 proti, je bil sprejet

**SKLEP 3/2:**

**Občinski svet Občine Prevalje sprejeme Amandmaje z dne 28. 01. 2019, ki jih je predlagal Matej Pečnik, kakor izhaja iz priloge.**

Župan poda točko v razpravo.

V razpravi so sodelovali občinski svetniki, Maks Pučelj, Bernard Pačnik, Rafael Škufca, Zdravko Fajmut, Štefan Peršak in Aleksandra Saša Horvat.

V času glasovanja je bilo v dvorani 17 svetnikov.

S 17 glasovi za in 0 proti, je bil sprejet

**SKLEP 3/3:**

**Občinski svet Občine Prevalje sprejme Odlok o proračunu Občine Prevalje za leto 2019.**

***K tč. 5***

**Predlog Občinskega podrobnega prostorskega načrta za območje PR 63 CU z Odlokom o Občinskem podrobnem prostorskem načrtu za območje PR 63 CU – prva obravnava**

Uvodno obrazložitev poda Emilija Ivančič, ki pove, da je v skladu z občinskim prostorskim načrtom bila za enoto urejanja prostora PR63 CU predvidena izdelava občinskega podrobnega prostorskega načrta. To območje je namenjeno za gradnjo poslovno stanovanjskega objekta za centralne dejavnosti. V skladu z zakonodajo občina posreduje občinskemu svetu usklajen predlog, saj je iz mnenj nosilcev urejanja prostora razvidno, da so v predlogu občinskega prostorskega načrta smernice upoštevane, Ministrstvo za okolje in prostor pa je prav tako ugotovilo, da za navedeni občinski podrobni prostorski načrt ni potrebno izvesti celovite presoje vplivov na okolje. Zaradi navedenega se gradivo posreduje v obravnavo.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja seznanil z Občinskim podrobnim prostorskim načrtom za enoto urejanja prostora PR63CU (usklajen predlog) ter z Odlokom o občinskem podrobnem prostorskem načrtu za enoto urejanja prostora PR63CU (usklajen predlog), v prvi obravnavi, ter nanj podal pripombe glede popravkov pri zakonodaji ter ga s temi popravki sprejema in predlaga Občinskemu svetu v obravnavo in sprejem.

Predsednica Odbora za gospodarske dejavnosti, mag. Martina Ribič, pove, da se je Odbor za gospodarske dejavnosti seznanil z Občinskim podrobnim prostorskim načrtom za enoto urejanja prostora PR63CU (usklajen predlog) z Odlokom o občinskem podrobnem prostorskem načrtu za enoto urejanja prostora PR63CU (usklajen predlog), v prvi obravnavi, ga sprejema in predlaga Občinskemu svetu v obravnavo in sprejem. Hkrati pa doda, da je odbor izpostavil, da lokacija ni primerna za izvajanje gostinske dejavnosti.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala Predlog Občinskega podrobnega prostorskega načrta za območje PR 63 CU z Odlokom o Občinskem podrobnem prostorskem načrtu za območje PR 63 CU v prvi obravnavi, ugotovila, da je pripravljen v skladu z vsemi pravnimi akti, ter ga občinskemu svetu daje v obravnavo in sprejem.

Hkrati pa Komisija za statut in pravna vprašanja predlaga, da Občinski svet v skladu z 6. odstavkom 83. člena Poslovnika Občinskega sveta prvo in drugo obravnavo predloga odloka združi in na isti seji opravi obe obravnavni, ker na predlog odloka v prvi obravnavi ni bilo bistvenih vsebinskih pripomb in bi besedilo predloga odloka v drugi obravnavi bilo enako besedilu predloga odloka v prvi obravnavi.

Župan poda v razpravo točko v prvi obravnavi.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/4:**

**Občinski svet Občine Prevalje sprejme Občinski podrobni prostorski načrt za enoto urejanja prostora PR 63 CU (usklajen predlog) z Odlokom o občinskem podrobnem prostorskem načrtu za enoto urejanja prostora PR 63 CU (usklajen predlog), v prvi obravnavi.**

Župan poda v razpravo točko v drugi obravnavi.

V razpravi je sodeloval občinski svetnik Zdravko Fajmut.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/5:**

**Občinski svet Občine Prevalje sprejme Občinski podrobni prostorski načrt za enoto urejanja prostora PR 63 CU (usklajen predlog) z Odlokom o občinskem podrobnem prostorskem načrtu za enoto urejanja prostora PR 63 CU (usklajen predlog).**

**Odlok se objavi v Uradnem glasilu slovenskih občin.**

***K tč. 6***

**DIIP Ureditev cestnih povezav na območju Jamnice**

Uvodno obrazložitev poda predstavnik EUTRIP – a, Primož Praper, ki pove, da predmetni DIIP predvideva ureditev cestnih povezav na območju Jamnice v I. fazi na odseku od P1 do P21. Projektna dokumentacija je bila sicer izdelana za predviden daljši odsek, vendar pa je v tej fazi predvidena potrditev projekta na omenjenem odseku v dolžini 500 metrov. Doda, da lahko občina za tovrstne projekte dobi sofinancerska sredstva s strani države, v tem primeru je uspela pridobiti 100.000,00 EUR, razliko ter neupravičene stroške in DDV pa mora občina pokriti iz lastnih virov, kar za ta projekt znaša 38.000,00 EUR. Cilj investicije, ki je predvidena v letošnjem letu je asfaltiranje makadamske ceste in izvedba drenaže, potrditev DIIP-a pa na tej točki predstavlja osnovo za nadaljnje aktivnosti pri pripravi razpisa.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja seznanil z Dokumentom identifikacije investicijskega projekta – DIIP »UREDITEV CESTNIH POVEZAV NA OBMOČJU JAMNICE« ter ga s podanimi pripombami potrjuje in predlaga Občinskemu svetu v obravnavo in sprejem.

Hkrati pa Odbor za komunalne zadeve in varstvo okolja predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis za povratna sredstva.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil z Dokumentom identifikacije investicijskega projekta – DIIP »UREDITEV CESTNIH POVEZAV NA OBMOČJU JAMNICE« ter popravljenega potrdil in ga predlaga Občinskemu svetu v obravnavo in sprejem.

Hkrati pa Odbor za proračun in finance predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis za povratna sredstva.

Župan poda točko v razpravo.

V razpravi je sodeloval občinski svetnik Štefan Peršak.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/6:**

**Občinski svet Občine Prevalje sprejme Dokument identifikacije investicijskega projekta – DIIP »UREDITEV CESTNIH POVEZAV NA OBMOČJU JAMNICE«.**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis za povratna sredstva.**

***K tč. 7***

**Osnovna Šola Franja Goloba Prevalje:**

**a. Soglasje k spremembi in dopolnitvi sistemizacije delovnih mest v OŠ Prevalje, Enoti Vrtec Prevalje za šolsko leto 2018/2019**

Uvodno obrazložitev poda ravnateljica osnovne šole Franja Goloba Prevalje, Mira Hancman, ki pove, da šola in vrtec podajata predlog za potrebna finančna sredstva za dogovorjeni program, in sicer za delovna mesta učitelja športne vzgoje, varstvo vozačev Holmec in Šentanel, čistilki v športni hali in na Šentanelu, kuharice za pripravo kosil, gospodinje Holmec in Šentanel. Za predšolsko vzgojo pa dodatno še mobilni učitelj, logoped, računalničar, specialni pedagog za obravnavo otrok s posebnimi potrebami, hišnik ter dodatno še en spremljevalec gibalno oviranega otroka.

Predsednica Odbora za družbene dejavnosti Aleksandra Saša Horvat, pove, da je Odbor za družbene dejavnosti obravnava predlagan sklep ter Občinskemu svetu Občine Prevalje predlaga, da izda Soglasje k spremembi in dopolnitvi sistemizacije delovnih mest Osnovne šole Franja Goloba Prevalje za šolsko leto 2018/2019.

Predsednik Odbora za proračun in finance, Stašo Lodrant, pove, da je Odbor za proračun in finance obravnaval predlagani sklep ter Občinskemu svetu Občine Prevalje predlaga, da izda Soglasje k spremembi in dopolnitvi sistemizacije delovnih mest Osnovne šole Franja Goloba Prevalje za šolsko leto 2018/2019.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/7:**

**Občinski svet Občine Prevalje daje Soglasje k spremembi in dopolnitvi sistemizacije delovnih mest Osnovne šole Franja Goloba Prevalje za šolsko leto 2018/2019.**

**b. Sklep o določitvi cen programov v OŠ Franja Goloba Prevalje, Enoti Vrtec Prevalje**

Glede sklepa o določitvi novih cen programov v OŠ Franja Goloba Prevalje, Enoti Vrtec Prevalje, pove, da dvig cene posledica napredovanje zaposlenih v višje plačne razrede. Gre za redno napredovanje in dogovor o dvigu plač in drugih stroškov v javnem sektorju. V skladu z dvigom cen se cena za prvo starostno obdobje dvigne za 5,29%, za drugo starostno obdobje pa 8,94%.

Predsednica Odbora za družbene dejavnosti Aleksandra Saša Horvat, pove, da je Obor za družbene dejavnosti obravnaval predlagan sklep o določitvi cen programov v OŠ Franja Goloba Prevalje, Enoti Vrtec Prevalje, ga sprejel in ga daje Občinskemu svetu Občine Prevalje v obravnavo in sprejem.

Predsednik Odbora za proračun in finance, Stašo Lodrant, pove, da je Odbor za proračun in finance obravnaval predlog Sklepa o določitvi cen programov v OŠ Franja Goloba Prevalje, Enoti Vrtec Prevalje in ga sprejel in ga predlaga Občinskemu svetu Občine Prevalje v obravnavo in sprejem.

Župan poda točko v razpravo.

V razpravi so sodelovali občinski svetniki Bernard Pačnik, Aleksander Ristič, Rafael Škufca, mag. Martina Ribič, Zdravko Fajmut in Bogdan Pupavac.

V času glasovanja je bilo v dvorani 17 svetnikov

S 13 glasovi za in 4 proti, je bil sprejet

**SKLEP 3/8:**

**Občinski svet Občine Prevalje sprejme Sklep o določitvi cen programov v OŠ Franja Goloba Prevalje, Enoti Vrtec Prevalje.**

**Sklep se objavi v Uradnem glasilu slovenskih občin.**

***K tč. 8***

**Soglasje k ceni socialnovarstvene storitve pomoč na domu**

Uvodno obrazložitev poda predstavnica Doma starejših na Fari, Marjana Kačnik, ki pove, da tudi za zaposlene, ki opravljajo storitve socialno varstvene pomoči na domu velja nov dogovor o plačah, zato je bilo potrebno uskladiti cene storitve pomoči na domu. Nova ekonomska cena, kjer je vključen tudi strošek priprave, je bila potrjena s strani sveta zavoda v višini kakor izhaja iz predlaganega sklepa. Ob zakonsko določeni subvenciji občine v višini 50% bi nova končna cena za uporabnika znašala na delavnik 9,11 EUR, ob nedeljah in dela prostih dneh 11,30 EUR ter 11,74 EUR za storitve na praznični dan.

Predsednica Odbora za družbene dejavnosti Aleksandra Saša Horvat, pove, da je Odbor za družbene dejavnosti obravnaval in sprejel Sklep o ceni socialnovarstvene storitve pomoči na domu v predlagani vsebini, ter ga daje občinskemu svetu v obravnavo in sprejem.

Predsednik Odbora za proračun in finance, Stašo Lodrant, pove, da je Odbor za proračun in finance obravnaval predlagani sklep ter ga razdelil na dva dela, in sicer je soglasno podprl del, ki se nanaša na določitev nove cene, s 5 glasovi ZA in 1 glasom PROTI pa del, ki določa sofinanciranje občine.

Župan poda točko v razpravo.

V razpravi so sodelovali občinski svetniki, Aleksander Ristič, Bogdan Pupavac, Rafael Škufca in Zdravko Fajmut.

V času glasovanja je bilo v dvorani 17 svetnikov, glasovalo je 16 svetnikov

Z 12 glasovi za in 4 proti, je bil sprejet

**SKLEP 3/9:**

**Cena socialnovarstvene storitve pomoč na domu od 1.2.2019 dalje znaša:**

**• 19,12 € za opravljeno uro storitve na delavnik,**

**• 23,51 € za opravljeno uro storitve ob nedeljah oz. dela prostih dnevih in**

**• 24,39 € za opravljeno uro storitve na praznik.**

**Iz sredstev proračuna Občine Prevalje se od 1.2.2019 dalje zagotavlja subvencija k ceni socialno varstvene storitve pomoč družini na domu (vključno s stroški strokovne priprave), ki znaša:**

**• 10,01 € za opravljano uro storitve na delavnik, kar znaša 52,35%,**

**• 12,21 € za opravljano uro storitve ob nedeljah oz. na dela prost dan, kar znaša 51,94 % in**

**• 12,65 € za opravljeno uro storitve na praznik, kar znaša 51,87%.**

**Občina iz proračuna v celoti zagotavlja oprostitev skladno z drugim odstavkom 17. člena Pravilnika o metodologiji za oblikovanje cen socialno varstvenih storitev – stroški strokovne priprave, kar znaša 0,90 € za opravljeno uro storitve.**

**Cena storitve za uporabnika znaša:**

**• 9,11 € za opravljeno uro storitve na delavnik,**

**• 11,30 € za opravljeno uro storitve ob nedeljah oz. na dela prost dan**

**• 11,74 € za opravljeno uro storitve na praznik.**

***K tč. 9***

**Program kulture Občine Prevalje za obdobje 2019 – 2022 in Izvedbeni načrt kulture Občine Prevalje za leto 2019**

Uvodno obrazložitev poda podžupan za družbene dejavnosti Boštjan Gorenšek, ki pove, da izvedbeni načrt določa kulturne dejavnosti, programe in projekte, ki se sofinancirajo iz javnih sredstev. Iz predlaganega dokumenta je razviden tudi obseg sredstev, ki so za ta namen zagotovljena v proračunu občine. Vsebina izvedbenega načrta je sestavljena glede na način financiranja kulturnih programov. Le – ti so financirani na tri načine, in sicer financiranje javnih zavodov preko neposrednega poziva in sklenjene pogodbe o sofinanciranju, financiranje programov ljubiteljske kulture na podlagi javnih razpisov, v sklopu katerega se bo sofinanciralo programe ljubiteljske kulture, kulturni projekti in projekt Sušnikovi dnevi. Prav tako pa se iz tega fonda financira kulturne objekte in ostale programe, ki jih bo občina izvajala v skladu s sprejetim občinskim proračunom.

Predsednica Odbora za družbene dejavnosti Aleksandra Saša Horvat, pove, da je Odbor za družbene dejavnosti sprejl Program kulture Občine Prevalje za obdobje 2019-2022 in Izvedbeni načrt kulture Občine Prevalje za leto 2019 in ju predlaga Občinskemu svetu Občine Prevalje v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/10:**

**Občinski svet Občine Prevalje sprejme Program kulture Občine Prevalje za obdobje 2019-2022 in Izvedbeni načrt kulture Občine Prevalje za leto 2019.**

***K tč. 10***

**Letni program športa Občine Prevalje za leto 2019**

Uvodno obrazložitev poda podžupan za družbene dejavnosti Boštjan Gorenšek, ki pove, da Program športa poleg sprejetega odloka in proračuna predstavlja podlago za realizacijo proračunskih postavk na področju športa v letu 2019. V letnem programu so opredeljeni programi športa, ki se financirajo iz proračuna, njihov obseg ter višina sredstev, ki je namenjena za njihovo izvajanje. Višina sredstev namenjenih za financiranje letnega programa športa v letu 2019 znaša 157.858, 88 EUR, od tega se po razpisu delijo sredstva v višini 73.200,00 EUR za športne programe, ki jih izvajajo društva in klubi ter sredstva v višini 9.058,00 EUR za športne programe v vrtcu in šoli. Vsebina programa je pripravljena v skladu z usmeritvami Zakona o športu in nacionalnega programa športa ter v skladu z občinskim odlokom.

Predsednica Odbora za družbene dejavnosti Aleksandra Saša Horvat, pove, da je Odbor za družbene dejavnosti obravnaval Letni program športa Občine Prevalje za leto 2019 in ga predlaga Občinskemu svetu Občine Prevalje v obravnavo in sprejem.

Župan poda točko v razpravo.

V razpravi sta sodelovala občinska svetnika, Bogdan Pupavac in mag. Martina Ribič.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/11:**

**Občinski svet Občine Prevalje sprejme Letni program športa Občine Prevalje za leto 2019**

***K tč. 11***

**Soglasje k najemu dolgoročnega kredita v letu 2019**

Uvodno obrazložitev poda Veronika Šart, ki pove, da je občinski svet že v letu 2018 sprejel sklep o Soglasju k najemu dolgoročnega kredita v letu 2018 in za leto 2019. Ker pa je prišlo do spremembe pri sofinanciranju projekta je potrebno ponovno sprejeti predlagani sklep. Znesek kredita bo porabljen za projekt Ureditev cestnih povezav na območju Brinjeve gore v višini 12.200,00 EUR ter za Ureditev cestnih povezav na območju Jamnice v višini 100.000,00 EUR. Sklep je potreben za oddajo vloge na ministrstvo.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil z najetjem dolgoročnega kredita v letu 2018 v višini 111.595 EUR in za leto 2019 v višini 112.200 EUR, za obdobje 120 mesecev oziroma 10 let in daje predlog v obravnavo občinskemu svetu.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog sklepa o Soglasju k najemu dolgoročnega kredita v letu 2019, ga soglasno sprejela in ga daje občinskemu svetu v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/12:**

**Občinski svet Občine Prevalje soglaša z najetjem dolgoročnega kredita v letu 2018 v višini 111.595 EUR in za leto 2019 v višini 112.200 EUR, za obdobje 120 mesecev oziroma 10 let.**

***K tč. 12***

**Odpisi:**

**a. Odpisi osnovnih sredstev in drobnega inventarja na dan 30.11.2018**

**b. Odpis terjatev in obveznosti na dan 31.12.2018**

Uvodno obrazložitev poda Veronika Šart, ki pove, da je župan imenoval komisijo za popis osnovnih sredstev in drobnega inventarja, popis terjatev in obveznosti, ter komisijo za popis osnovnih sredstev krajevnih skupnosti Leše, Šentanel in Holmec. Komisije so izvedle popis na dan 30. 11. 2018 in predlagale odpise. Prav tako je komisija popisala terjatve in obveznosti na dan 31. 12. 2018 ter podala predloge za odpis. Vsa osnovna sredstva in drobni inventar je že amortiziran, tako da je nabavna vrednost enaka popravku. Prav tako so bili posredovani predlogi za odpis najemnin s strani Stanovanjskega podjetja Ravne na Koroškem.

Predsednik Odbora za proračun in finance, Stašo Lodrant, pove, da se Odbor za proračun in finance strinja z predlogom za odpis terjatev in obveznosti na dan 31.12.2018 in ga predlaga Občinskemu svetu Občine Prevalje v nadaljnjo obravnavo in sprejem.

Župan poda točko 12. a v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/13:**

**Občinski svet Občine Prevalje je obravnaval predlog za odpis osnovnih sredstev in drobnega inventarja na dan 30.11.2018 in se s predlogom strinja.**

Župan poda točko 12. b v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/14:**

**Občinski svet Občine Prevalje je obravnaval predlog za odpis terjatev in obveznosti na dan 31.12.2018 in se s predlogom strinja.**

***K tč. 13***

**Predlogi Komisije za mandatna vprašanja, volitve in imenovanja**

Uvodno obrazložitev poda predsednik Komisije za mandatna vprašanja, volitve in imenovanja, Rafafel Škufca, ki pove, da Komisija za mandatna vprašanja, volitve in imenovanja, občinskemu svetu predlaga sprejetje vseh predlaganih sklepov, glasovanje pa naj se izvede o vsakem sklepu posebej.

Župan poda predlog sklepa v razpravo.

Razprave ni bilo.

V času glasovanja je bilo v dvorani 17 svetnikov

S 16 glasovi za in 1 proti, je bil sprejet

**SKLEP 3/15:**

**Občinski svet Občine Prevalje sprejme ugotovitven sklep, da Kristijan Meško, roj. 24.08.1976, stanujoč Dolga brda 11, Prevalje, in Igor Makič, roj. 14.09.1967, stanujoč Prisoje 1a, Prevalje ne izpolnjujeta pogojev za imenovanje kot člana Nadzornega odbora Občine Prevalje, zato se zanju razveljavi imenovanje po sklepu št. 2/3 z dne 20.12.2018.**

Župan poda predlog sklepa v razpravo.

Razprave ni bilo.

V času glasovanja je bilo v dvorani 17 svetnikov

S 16 glasovi za in 1 proti, je bil sprejet

**SKLEP 3/16:**

**Občinski svet Občine Prevalje imenuje naslednja člana Nadzornega odbora Občine Prevalje:**

**- Konrad DIHPOL, roj. 05.12.1965, stanujoč Zagrad 4, 2391 Prevalje,**

**- Milenka ŠPENGER – BENKO, roj. 02.12.1961, stanujoča Dolga Brda 70, 2391 Prevalje.**

**Člana sta imenovana od dneva imenovanja dne 31.01.2019 do izteka mandatne dobe članom občinskega sveta.**

Župan poda predlog sklepa v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/17:**

**Občinski svet Občine Prevalje imenuje naslednje člane delovnega telesa »Svet invalidov«:**

**- Maks Pučelj, roj. 01.01.1955, stanujoč Lokovica 2, Prevalje,**

**- Zdravko Fajmut, roj. 14.02.1955, stanujoč Breznica 30, Prevalje,**

**- Ivan Backović, roj. 28.04.1977, stanujoč Na produ 11, Prevalje,**

**- Rafael Škufca, roj. 15.11.1969 stanujoč Trg 32, Prevalje,**

**- Hedvika Gorenšek, roj. 01.08.1957, stanujoča Leše 58, Prevalje,**

**- Filip Voler, roj. 02.04.1957, stanujoč Pod gonjami 108, Prevalje,**

**- Terezija Černjak, roj. 17.09.1946, stanujoča Stražišče 66, Prevalje.**

**Člani so imenovani od dneva imenovanja dne 31.01.2019 do izteka mandatne dobe članom občinskega sveta.**

Župan poda predlog sklepa v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/18:**

**Občinski svet Občine Prevalje imenuje naslednje člane »Sveta za preventivo in vzgojo v cestnem prometu«:**

**- Ivan Kranjc, roj. 26.05.1940, stanujoč Na produ 66, Prevalje,**

**- Robert Kovačić, roj. 07.08.1975, stanujoč Trg 8, Prevalje,**

**- Emil Petek, roj. 26.03.1969, stanujoč Tolsti vrh 101, Ravne na Koroškem,**

**- Zoran Kralj, roj. 05.06.1978, stanujoč Meža 156a, Dravograd,**

**- Marjetica Tasič Bukovec, roj. 11.07.1965, Pod gonjami 110a, 2391 Prevalje.**

**Člani so imenovani od dneva imenovanja dne 31.01.2019 do izteka mandatne dobe članom občinskega sveta.**

Župan poda predlog sklepa v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/19:**

**Občinski svet Občine Prevalje imenuje za člana Sveta javnega zavoda Koroška osrednja knjižnica dr. Franca Sušnika Ravne na Koroškem:**

**- Barbara Žvirc, roj. 24.05.1980, stanujoča Ugasle peči 3a, 2391 Prevalje in**

**- Anika Popič, roj. 23.05.1985, stanujoča Stare sledi 3, Prevalje.**

**Člana sta imenovana od dneva imenovanja dne 31.01.2019 za mandatno dobo štirih let.**

Župan poda predlog sklepa v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 1 proti, je bil sprejet

**SKLEP 3/20:**

**Občinski svet Občine Prevalje imenuje za predstavnico lokalnih skupnosti v Svet lokalnih skupnosti CSD Koroška:**

**- Andreja Pezdirc Vehovar, roj. 18.08.1959, stanujoča Poljana 7, 2391 Prevalje.**

**Članica je imenovana od dneva imenovanja dne 31.01.2019 za mandatno dobo, določeno v statutu CSD Koroška.**

Župan poda predlog sklepa v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 1 proti, je bil sprejet

**SKLEP 3/21:**

**Občinski svet Občine Prevalje sprejme ugotovitven sklep, da zaradi odstopa preneha mandat Marku Kavtičniku, roj. 15.08.1965, stanujočemu Ugasle peči 5, Prevalje kot članu Sveta Osnovne šole Franja Goloba Prevalje.**

Župan poda predlog sklepa v razpravo.

V razpravi je sodelovala mag. Martina Ribič.

V času glasovanja je bilo v dvorani 17 svetnikov

S 17 glasovi za in 1 proti, je bil sprejet

**SKLEP 3/22:**

**Občinski svet Občine Prevalje imenuje nadomestnega člana Sveta Osnovne Šole Franja Goloba Prevalje:**

**- Alojz Krevh, roj. 15.06.1950, stanujoč Ob Meži 32, 2391 Prevalje.**

**Član je imenovan od dneva imenovanja dne 31.01.2019 do izteka mandatne dobe ostalim članom Sveta Osnovne šole Franja Goloba Prevalje.**

Župan poda predlog sklepa v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 1 proti, je bil sprejet

**SKLEP 3/23:**

**Občinski svet Občine Prevalje sprejme ugotovitveni sklep, da Boštjanu Gorenšku, stanujočemu Leše 58, 2391 Prevalje, zaradi nezdružljivosti funkcije podžupana in člana Sveta Krajevne skupnosti Leše preneha mandat člana Sveta Krajevne skupnosti Leše.**

**Sklep se pošlje Občinski volilni komisiji Občine Prevalje.**

***K tč. 14***

**Občinska volilna komisija:**

**a. Obvestilo o odstopu člana KS Holmec.**

Uvodno obrazložitev poda Emilija Ivančič, ki pove, da je član sveta krajevne skupnosti Holmec podal odstopno izjavo. Glede na to, da je prišlo do odstopa samo enega člana sveta krajevne skupnosti, nadomestnih volitev v svet krajevne skupnosti ni potrebno razpisati. Nadomestne volitve se namreč razpišejo šele v primeru, ko preneha mandat najmanj tretjini članov sveta. Odstop je obravnavala tudi Občinska volilna komisija Občine Prevalje, ki daje predlagan sklep občinskemu svetu v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 1 proti, je bil sprejet

**SKLEP 3/24:**

**Občinski svet Občine Prevalje ugotavlja, da je član sveta Krajevne skupnosti Holmec, Martin Bivšek, Belšak 7, 2391 Prevalje, z dnem 03.12.2018 odstopil s funkcije člana sveta Krajevne skupnosti Holmec.**

***K tč. 15***

**POBUDE IN VPRAŠANJA**

Občinski svetnik Štefan Peršak je podal naslednjo:

POBUDO 1.) Pove, da ni zadovoljen z odgovorom, ki ga je prejel na pobudo, podano na prejšnji seji občinskega sveta glede izboljšanja osvetlitve na prehodih za pešce skozi Prevalje. Nesprejemljivo je, da se bi naj osvetlitev izboljšala šele ob rekonstrukciji glavne ceste, saj je mnenja, da je potrebno varnost v cestnem prometu zagotoviti danes in čez 5 let. S tem namenom podaja dodatno pobudo, da se bi na kandelabrih, kjer so prehodi za pešce v tem vmesnem času namestila dodatna luč.

POBUDO: 2.) Pove, da je cesta Štopar – Šentanel v izredno slabem stanju in se bo stanje z odjugo samo še poslabšalo. Poziva pristojne službe, da čimprej pristopijo k iskanju rešitev in poudari smiselnost sprememb odloka, s katerimi bi znižali osne obremenitve pri prevozu lesa in ostalega tovora, s čimer bi se ceste dosti manj uničevale.

Občinska svetnica Marija Šušel je podala naslednjo:

POBUDO: 1.) Pridružuje se pobudi predhodnika, saj je tudi sama večkrat opozarjala na problematiko varnosti prehodov za pešce in upa, da bodo pristojni ukrepali ter našli rešitev.

POBUDO: 2.) Pove, da je pločnik na relaciji od TRO – ja do kinodvorane, v obe smeri, v izjemno slabem stanju. Doda, da izgleda kot gradbišče in vsekakor ne zadostuje varnostnim standardom. Želi, da pristojne službe ukrepajo in pristopijo k sanaciji stanja.

Občinski svetnik David Kavtičnik je podal naslednjo:

POBUDO: 1.) Predlaga, da bi se 17 odpisanih prenosnikov, ki so jih uporabljali svetniki v prejšnjih dveh mandatih podarili socialno ogroženim družinam ter krajevnim skupnostim.

Župan pojasni, da so računalniki trenutno na čiščenju. Bili so tudi že podani nekateri predlogi in bodo vsekakor upoštevani.

Občinski svetnik Bogdan Pupavac je podal naslednjo:

POBUDO: 1.) Naveže se na občinsko svetnico Marijo Šušel in pove, da je odbor za Komunalne zadeve in varstvo okolja že obravnaval omenjeno problematiko glede pločnika na relaciji od TRO – ja do kinodvorane, ter zavzel stališče, da bi bilo smiselno izvesti novo preplastitev po izvedbi položitve novega vodovoda, ki je predviden v kratkem.

Občinska svetnica Tatjana Ladinek je podala naslednjo:

POBUDO: 1.) Podaja pobudo za obnovo, popravilo in morebitno ponovno postavitev lesenih tabel z napisi, ki so bile postavljene na podeželju in označujejo imena domačij oziroma kmetij, saj so nekatere zaradi izpostavljenosti različnim vremenskim razmeram že povsem dotrajane.

**K tč. 16**

**RAZNO**

**a. ) Seznanitev z dvema izjemnima dodelitvama stanovanja v najem**

Župan pove, da je potrebno občinski svet seznaniti z dvema primeroma izjemne dodelitve neprofitnega stanovanja v najem, in sicer gre v enem primeru za podaljšanje do 01.11.2019 v drugem pa za izjemno dodelitev neprofitnega stanovanja do 31.12.2019. Upravni organ je na podlagi priporočila Centra za socialno delo Ravne na Koroškem, na podlagi prošnje in obravnave vseh relevantnih dejstev odločil, da je izjemna dodelitev v obeh primeri upravičena. V skladu s pravnimi akti občine mora tako občinski svet sprejeti seznanitveni sklep o dodelitvi in podaljšanju neprofitnega stanovanja v najem, v predlagani obliki.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/25:**

**Občinski svet Občine Prevalje se je seznanil s podaljšanjem izjemne dodelitve neprofitnega stanovanja v najem prosilki, in sicer za obdobje do 1.11.2019.**

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/26:**

**Občinski svet Občine Prevalje se je seznanil z izjemno dodelitvijo neprofitnega stanovanja v najem prosilki, in sicer za obdobje do 31.12.2019.**

**b.) Obvestilo o imenovanju podžupanov in obvestilo o poklicnem opravljanju funkcije župana**

Župan pove, da sta pred kratkim bila imenovana tudi dva podžupana Občine Prevalje, in sicer podžupan Boštjan Gorenšek za področje družbenih dejavnosti ter podžupan Matej Pečnik za področje komunalno cestne infrastrukture in doda, da bo sam zaenkrat funkcijo podžupana še opravljal poklicno.

**c.) Financiranje političnih strank in svetniških skupin za leto 2019**

Predsednik Odbora za proračun in finance Stašo Lodrant pove, da je odbor obravnaval in sprejel predlog dveh sklepov, in sicer za financiranje političnih strank in svetniških skupin za leto 2019. Oba sklepa je v skladu z zakonodajo potrebno sprejeti, zato predlaga, da isto stori tudi občinski svet.

Dodatno obrazložitev poda Emilija Ivančič, ki pove, da mora občinski svet skladno z Zakonom o političnih strankah sprejeti sklep o financiranju političnih strank. Političnim strankam, ki so kandidirale svoje kandidate na volitvah dne 18.11.2018 v občinski svet, se dodelijo sredstva iz proračuna sorazmerno številu glasov volivcev, ki jih je dobila na volitvah, če je dobila najmanj polovico števila glasov, potrebnih za izvolitev enega člana občinskega sveta. Višino sredstev, ki se nameni za financiranje političnih strank, pa se določi v proračunu za posamezno proračunsko leto. Tudi Pravilnik o sredstvih za delo svetniških skupin in samostojnih svetnikov določa, da občinski svet sprejme sklep vsako posamezno leto, s katerim se določi višina finančnih sredstev za delo svetniških skupin in samostojnih svetnikov. Višina sredstev za leto 2019 znaša 11.669,48 EUR, kar pomeni 686,44 EUR na posameznega svetnika. Predlagan znesek je usklajen s planom svetniških skupin in samostojnih svetnikov za leto 2019.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/27:**

**Občinski svet občine Prevalje sprejme Sklep o financiranju političnih strank v Občini Prevalje.**

**Sklep se objavi v Uradnem glasilu slovenskih občin.**

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 3/28:**

**Občinski svet Občine Prevalje sprejme Sklep o določitvi višine finančnih sredstev za delo svetniških skupin in samostojnih svetnikov za leto 2019, s katerim določi, da se za delo svetniških skupin in samostojnih svetnikov v letu 2019 nameni 11.669,48 EUR.**

**Sklep se objavi v Uradnem glasilu slovenskih občin.**

Na koncu župan svetnike in občane še seznani, da je 16. 01. 2019 potekal operativni sestanek ministrstva, Dars-a in predstavnikov odbora za izgradnjo 3. razvojne osi, kjer je bil predstavljen način kako se lahko še v letu 2019 začne z izgradnjo hitre ceste. Pogodba za projektiranje na odseku od Velenja do Slovenj Gradca je bila podpisana že v letu 2018, do konca tega leta bo trasa sprojektirana. Hkrati so pristojni tudi predlagali način, da se posamezni deli, ki jih je možno izvesti izvzeli in se bodo sprojektirali posamezno, da bo možno hitreje pridobiti gradbeno dovoljeno. Gre za gradnjo dveh viaduktov v Podgorju in odsekov ceste med njima, viadukt v Škalah ter Gaberkah, kjer so dostopne ceste. Rok za izgradnjo tako ostaja 4 leta, kar se tiče pa samega umeščanja v prostor pa bo to predstavljeno na sestanku v mesecu marcu 2019, ki bo potekal na Ravnah na Koroškem. Doda, da bodo budno spremljali in nadzirali ali odgovorni delajo na vseh projektih in izvajajo vsa potrebna dela, da se bo cesta zgradila v 4 letnem roku. Za konec še doda, da koncept ostaja isti, in sicer štiripasovnica od Slovenj Gradca do Dravograda in od tam naprej do halde v Ravnah na Koroškem ter od halde mimo Prevalj severno skozi tunel dvopasovna različica do Štoparja, kjer pa bo dalje do Holmca potekala rekonstruirana obstoječa cesta.

Seja je bila zaključena ob 19.24 uri.

Zapisal: Župan

Franc BREZNIK dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep 3/1 k tč. 3 – Izvršen na seji, zapisnik je odložen v zbirko listin in posredovan v objavo na spletu.

Sklep 3/2 k tč. 4 – Izvršen na seji.

Sklep 3/3 k tč. 4 – Izvršen na seji. Odlok se objavi v Uradnem glasilu slovenskih občin.

Sklep 3/4 k tč. 5 – Izvršen na seji.

Sklep 3/5 k tč. 5 – Izvršen na seji. Odlok se objavi v Uradnem glasilu slovenskih občin.

Sklep 3/6 k tč. 6 – Izvršen na seji.

Sklep 3/7 k tč. 7 – Izvršen na seji.

Sklep 3/8 k tč. 7 – Izvršen na seji. Sklep se objavi v Uradnem glasilu slovenskih občin.

Sklep 3/9 k tč. 8 – Izvršen na seji.

Sklep 3/10 k tč. 9 – Izvršen na seji. Sklep se objavi v Uradnem glasilu slovenskih občin.

Sklep 3/11 k tč. 10 – Izvršen na seji. Sklep se objavi v Uradnem glasilu slovenskih občin.

Sklep 3/12 k tč. 11 – Izvršen na seji.

Sklep 3/13 k tč. 12 – Izvršen na seji.

Sklep 3/14 k tč. 12 – Izvršen na seji.

Sklep 3/15 k tč. 13 – Izvršen na seji.

Sklep 3/16 k tč. 13 – Izvršen na seji.

Sklep 3/17 k tč. 13 – Izvršen na seji.

Sklep 3/18 k tč. 13 – Izvršen na seji.

Sklep 3/19 k tč. 13 – Izvršen na seji.

Sklep 3/20 k tč. 13 – Izvršen na seji.

Sklep 3/21 k tč. 13 – Izvršen na seji.

Sklep 3/22 k tč. 13 – Izvršen na seji.

Sklep 3/23 k tč. 13 – Izvršen na seji.

Sklep 3/24 k tč. 14 – Izvršen na seji.

Sklep 3/25 k tč. 16 – Izvršen na seji.

Sklep 3/26 k tč. 16 – Izvršen na seji.

Sklep 3/27 k tč. 16 – Izvršen na seji.

Sklep 3/28 k tč. 16 – Izvršen na seji.